Store Snap Sø (dansk) eller Großer Schnaaper See (tysk) er en cirka 16,6 hektar stor sø i det nordlige Tyskland, beliggende i delstaten Slesvig-Holsten. Den ligger få hundrede meter nordvest for Vindeby Nor ved byen Egernførde i bunden af halvøen Svans.  Søen er navngivet efter Snap Gods. Sammen med Vindeby Nor og Østervolden udgør søen halvøen Svansøs grænse mod syd, og har udløb via Snap Å i Lille Snap Sø og derfra i Vindeby Nor, som løber til Egernførde Bugt (Egernfjord). Få kilometer vest for Snapsøerne ligger Bulsøen. Søens dybeste sted er 20 meter. Ved søen ligger der også et lille badested.  Snap og Snap Sø blev flere gang nævnt i den danske generalstabs beretninger om Treårskrigen i 1848-1850 (Den dansk-tydske Krig i Aarene 1848-50).